62022CO0198_INF
A Bíróság (hatodik tanács) 2023. március 6‑i végzése – Deutsche Bank (Kartell – származtatott euro‑kamatügyletek)
(C‑198/22. és C‑199/22. sz. egyesített ügyek)
„Előzetes döntéshozatal – A Bíróság eljárási szabályzatának 99. cikke – EUMSZ 101. cikk – 2014/104/EU irányelv – 10. cikk – Időbeli hatály – Az Európai Unió versenyjogi rendelkezéseinek megsértésén alapuló kártérítési keresetek – Elévülési idő – Az irányelv hatálybalépését megelőzően elkövetett jogsértés – Fogyasztóvédelem”
1.
Verseny – A versenyszabályok megsértése által okozott kár megtérítése iránti keresetek – 2014/104 irányelv – Az irányelv hatálybalépése előtt befejeződött jogsértés – A kártérítési kereset elévülési ideje – A kezdő időpont meghatározása – A nemzeti jog alkalmazhatósága – Korlátok – A tényleges érvényesülés elvének tiszteletben tartása – Elévülési idő, amely nem kezdődhet meg a jogsértés befejezése előtt és azelőtt, hogy a károsult személy tudomást szerezne a keresetindításhoz szükséges információkról – A károsult személy fogyasztói minősége – Hatás hiánya
(EUMSZ 101. cikk; 2014/104 európai parlamenti és tanácsi irányelv)
(lásd: 33–52. pont és a rendelkező rész 1. pontja)
2.
Verseny – A versenyszabályok megsértése által okozott kár megtérítése iránti keresetek – 2014/104 irányelv – Időbeli hatály – Anyagi jogi rendelkezések – Az átültető nemzeti szabályozás visszaható hatályú alkalmazásának tilalma – Nem anyagi jogi rendelkezések – Az átültető nemzeti szabályozásnak a 2014. december 26. előtt indított keresetekre való alkalmazásának tilalma
(2014/104 európai parlamenti és tanácsi irányelv, 22. cikk)
(lásd: 58–61. pont)
3.
Verseny – A versenyszabályok megsértése által okozott kár megtérítése iránti keresetek – 2014/104 irányelv – Időbeli hatály – A kártérítési keresetekre legalább ötéves elévülési időt előíró rendelkezés – Anyagi jogi rendelkezés – Az átültető nemzeti szabályozás visszaható hatályú alkalmazásának tilalma
(2014/104 európai parlamenti és tanácsi irányelv, 10. és 22. cikk)
(lásd: 63–69., 72. pont és a rendelkező rész 2. pontja)
4.
Intézmények jogi aktusai – Irányelvek – A tagállamok általi végrehajtás – Az irányelvek hatékony érvényesülése biztosításának szükségessége – A nemzeti bíróságok kötelezettségei – Az összhangban álló értelmezés kötelezettsége – Terjedelem – A nemzeti jog contra legem értelmezése – Kizártság
(EUSZ 4. cikk, (3) bekezdés, EUMSZ 288. cikk)
(lásd: 71. pont)
Rendelkező rész
1)
Az EUMSZ 101. cikket és a tényleges érvényesülés elvét úgy kell értelmezni, hogy azokkal nem ellentétes a nemzeti ítélkezési gyakorlat által értelmezetthez hasonló olyan nemzeti szabályozás, amely szerint az Európai Unió versenyjogi rendelkezéseinek megsértésén alapuló, valamely fogyasztó által benyújtott kártérítési keresetekre alkalmazandó elévülési határidő az Európai Bizottságnak e jogsértést megállapító végleges határozata összefoglalójának az Európai Unió Hivatalos Lapjában való közzététele napjával kezdődik, mivel észszerűen feltételezhető, hogy a kárt szenvedett személy tudomást szerzett azokról a nélkülözhetetlen tényekről, amelyek lehetővé teszik számára, hogy az e közzététel napján benyújtsa kártérítési keresetét.
2)
A tagállamok és az Európai Unió versenyjogi rendelkezéseinek megsértésén alapuló, nemzeti jog szerinti kártérítési keresetekre irányadó egyes szabályokról szóló, 2014. november 26‑i 2014/104/EU európai parlamenti és tanácsi irányelv 10.cikkének (3) bekezdését úgy kell értelmezni, hogy annak időbeli hatálya alá tartozik egy olyan kártérítési kereset, amely noha az ezen irányelv hatálybalépése előtt befejeződött versenyjogi jogsértésre vonatkozik, és az ezen irányelvet a nemzeti jogba átültető rendelkezések hatálybalépését követően indult meg, amennyiben az e keresetre alkalmazandó elévülési határidő nem járt le az említett irányelv átöltetésére kitűzött határidő előtt.